b'\n_START_ARTICLE_\nJos\xc3\xa9 Lu\xc3\xads Fern\xc3\xa1ndez Garc\xc3\xada\n_START_SECTION_\nCampionat de Catalunya Individual\n_START_PARAGRAPH_\nEl 1982 guany\xc3\xa0 el Campionat de Catalunya d\'escacs absolut per damunt de V\xc3\xadctor Veh\xc3\xad.\n_START_SECTION_\nCampionat d\'Espanya Individual\n_START_PARAGRAPH_\nVa ser Campi\xc3\xb3 d\'Espanya absolut el 1989 a Almeria. Tamb\xc3\xa9 ha estat subcampi\xc3\xb3 en 4 ocasions, els anys 1977, 1978, 1985 i 1995.\n_START_SECTION_\nCompeticions internacionals\n_START_PARAGRAPH_\nEntre les seves nombroses participacions en torneigs internacionals en destaca el quart lloc obtingut a Jurmala el 1983, el primer lloc als torneigs de Barcelona 1985, Torremolinos 1985, i Las Palmas 1987; el 6\xc3\xa8 lloc al Torneig Internacional de Salamanca de 1990 (campions ex aequo: Miodrag Todorcevic i Alfons Romero), i el 1r lloc (ex aequo amb Mikha\xc3\xafl Gur\xc3\xa9vitx) a L\'Havana 1990, i (ex aequo amb Vassili Smislov) a Buenos Aires 1990._NEWLINE_A partir de mitjans dels anys 1990, no ha pogut mantenir un elevat nivell de joc. El 2005 fou 3r al Torneig C de Dos Hermanas (categoria IV de la FIDE), rere Davor Komljenovi\xc4\x87, i Tatiana Kononenko. El 2009, al fort torneig "Kutxa" de Sant Sebasti\xc3\xa0, hi fou 8\xc3\xa8 (de 10 participants, el campi\xc3\xb3 fou en Jordi Magem).'